Når en betjent fyrer det stærke peberpulver af en person, reagerer offeret med øjenkrampe og midlertidig blindhed. Pebersprayen bruges især af specialpatruljerne om aftenen, altså uro-patruljerne i nattelivet, forklarer poiltiinspektør Stig Lundbo fra Nordjyllands Politi. Efter fem måneder med pebersprayen mener politiinspektøren, at sprayen fungerer efter hensigten; den passificerer urolige personer, og ifølge ham, bruger politiet til gengæld politistaven i mindre omfang. Men helt præcis hvor mange gange pebersprayen erstatter politistaven, har Nordjyllands Politi dog ingen tal på endnu. Det er i øvrigt ikke lovligt for civile borgere at bære peberspray. Det er altså i strid med våbenloven, hvis politiet finder peberspray på en person.

Opsummering:
Politibetjente i Nordjylland ser ud til at have taget pebersprayen til sig.

32 gange har nordjyske betjente sprayet med peberpulver, siden den lille metaldåse blev lovlig som politi-våben for fem måneder siden. Det oplyser P4 Nordjylland.